Tealive

Tealive () merupakan jenama rantaian kedai kafe minuman teh yang ditubuhkan pada tahun 2017 di Malaysia. Ia dimiliki oleh Loob Holding Sdn. Bhd.Joyce Goh (2 Februari 2021). tealive sedap !Loob looking at strategic stake sale — sources The Edge Markets. Dicapai pada 15 April 2021. Syarikat ini ditubuhkan hasil pemecahan dari francais Chatime milik La Kaffa International asal Taiwan atas perselisihan agihan royalti francais dan cara penyediaan bekalan. Setakat 2023, Tealive mempunyai lebih daripada 800 cawangan di seluruh Malaysia. Antara menu terkenal yang dijual di Tealive adalah teh susu mutiara dan teh-teh berperisa yang lain.  

 Sejarah 

 Pengasasan 
Cawangan Tealive pertama di Malaysia telah diasaskan di Pavilion Kuala Lumpur pada 26 Februari 2017. Ia telah dilancarkan oleh Bryan Loo tiga bulan selepas 165 cawangan Chatime ditutup pada tahun 2016. Ia juga menampilkan empat menu baharu iaitu Signature Brown Sugar Pearl Milk Tea (teh susu mutiara gula perang), Roasted Milk Tea with Handmade Pearls (teh susu panggang dengan mutiara buatan tangan), Signature Passion Fruit Green Tea (Teh hijau buah markisa) dan juga Grapefruit Chia Tea Booster (teh chia limau gedang).

 Pengembangan 
Pada 25 September 2022, Tealive berjaya membuka cawangan ke-800 di Batu Kawan, Pulau Pinang dengan rancangan untuk mencapai 1000 cawangan pada tahun 2024. Pada awal tahun 2019, Tealive telah melancarkan cawangan pandu lalu pertama dengan kerjasama Petronas di Subang Jaya, Selangor. Sejak itu, Tealive melakukan kerjasama dengan banyak syarikat minyak selepas itu dengan mendirikan gerai cawangan di setesen-stesen minyak Caltex (kini Petron) dan Shell yang meningkatkan pasarannya luar kawasan bandar-bandar Malaysia.

Insiden
Pada 27 Jun 2018, Mahkamah Rayuan telah mengarahkan Tealive yang dimiliki oleh Loob Holdings Sdn Bhd untuk menutup semua operasi perniagaannya selepas diputuskan bersalah terhadap syarikat Chatime yang dimiliki oleh La Kaffa International Co Ltd dari Taiwan. Hal ini kerana, La Kaffa mendakwa yang Tealive sudah melanggar undang-undang perjanjian sebagai francaisnya dan telah mengubah bahan-bahan minuman ini tanpa persetujuan syarikat La Kaffa sebagai syarikat induk francais.Chatime vs Tealive? Pusingan Akhir Kapital.my (4 Julai 2018). Dicapai pada 29 Mei 2020.

Lihat juga
 Chatime
 Bubblebee

Rujukan

Pautan luar


Kategori:Jenama Malaysia
Kategori:Penubuhan 2017 di Malaysia